CELEX: 62018TA0610
Language: sk
Date: 2021-01-13 00:00:00
Title: Vec T-610/18: Rozsudok Všeobecného súdu z 13. januára 2021 – ZR/EUIPO („Verejná služba – Prijímanie do verejnej služby – Oznámenie o výberovom konaní – Verejné výberové konanie EUIPO/AD/01/17 – Rozhodnutie o nezapísaní mena žalobcu do rezervného zoznamu výberového konania – Zloženie výberovej komisie – Stabilita“)

1.3.2021   
            
            
               SK
            
            
               Úradný vestník Európskej únie
            
            
               C 72/19
            
         
      Rozsudok Všeobecného súdu z 13. januára 2021 – ZR/EUIPO
      (Vec T-610/18) (1)
      
      („Verejná služba - Prijímanie do verejnej služby - Oznámenie o výberovom konaní - Verejné výberové konanie EUIPO/AD/01/17 - Rozhodnutie o nezapísaní mena žalobcu do rezervného zoznamu výberového konania - Zloženie výberovej komisie - Stabilita“)
      (2021/C 72/28)
      Jazyk konania: angličtina
      
         Účastníci konania
      
      
         Žalobkyňa: ZR (v zastúpení: S. Rodrigues a A. Blot, avocats)
      
         Žalovaný: Úrad Európskej únie pre duševné vlastníctvo (v zastúpení: A. Lukošiūtė a K. Tóth, splnomocnení zástupcovia, za právnej pomoci B. Wägenbaur, avocat)
      
         Predmet veci
      
      Návrh podaný na základe článku 270 ZFEÚ po prvé na zrušenie rozhodnutia výberovej komisie vo výberovom konaní EUIPO/AD/01/17 – Administrátori (AD 6) v oblasti duševného vlastníctva z 1. decembra 2017 o nezapísaní mena žalobkyne do rezervného zoznamu vytvoreného na účely prijatia administrátorov do verejnej služby v EUIPO, po druhé rozhodnutia tej istej výberovej komisie zo 7. marca 2018, ktorým bola zamietnutá žiadosť žalobkyne o preskúmanie, a po tretie rozhodnutia EUIPO z 27. júna 2018 o zamietnutí sťažnosti žalobkyne podľa článku 90 ods. 2 Služobného poriadku úradníkov Európskej únie
      
         Výrok rozsudku
      
      
                  1.
               
               
                  Rozhodnutie zo 7. marca 2018, ktorým výberová komisia vo verejnom výberovom konaní EUIPO/AD/01/17 po preskúmaní odmietla zapísať ZR na rezervný zoznam na účely prijímania administrátorov vo platovej triedy AD 6 v oblasti duševného vlastníctva, sa zrušuje.
               
            
                  2.
               
               
                  V zostávajúcej časti sa žaloba zamieta.
               
            
                  3.
               
               
                  Úrad Európskej únie pre duševné vlastníctvo (EUIPO) je povinný nahradiť trovy konania.
               
            
         (1)  Ú. v. EÚ C 455, 17.12.2018.